**Информација за кандидате**

**о конкурсном поступку за извршилачко радно место**

**ШЕФ ОДСЕКА ЗА ИНФОРМАТИКУ**

**Позивамо Вас да се пријавите на посао на којем ћете:** Вршити најсложеније задатке и послове из делокруга Одсека. Непосредно организовати ефикасно, благовремено, стручно и законито обављање задатака и послова из делокруга Одсека, пружати стручну помоћ запосленима Одсека, састављати програм и планове рада. Контролисати функционисање Информационог Система (ИС) и предузимати мере на побољшању и повећању ефикасности истог. У фази увођења нових и иновирања информационих подсистема, односно апликација за АОП учествовати у припреми елемената система као што су: обезбеђивање адекватног радног окружења и инсталирање, тестирање функционисања апликативних програма. У фази експлоатације апликација за ИС оперативно одговарати на информационе потребе корисника. Давати спецификацију за набављање нових ИТ решења (софтверских и хардверских) чије одржавање је препуштено Одсеку. Администрирати и обезбеђивати функционално стање база података; анализирати и дефинисати додатне захтеве у односу на уведени информациони систем; старати се о чувању резервне копије база података; администрирати сервере и радне станице у рачунарској мрежи; старати се о обезбеђивању функционалног стања мрежне опреме и комуникација; обављати стручне послове одржавања и отклањања грешака у функционисању информатичке мреже у органима општине.

|  |  |  |
| --- | --- | --- |
|  | **Датум објављивања конкурса**  | 27.11.2023.године |
|  | **Последњи дан за достављање пријаве на конкурс** | 12.12.2024.године |
|  | **На шта је посебно важно да обратите пажњу у тексту конкурса** | Обратите пажњу на опис послова на радном месту како бисте проценили да ли Вам овај посао заиста одговара.Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате, нећете моћи да учествујете на конкурсу.За овај посао морате да имате 5 година радног искуства, стечено високо образовање на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету - из области техничких наука или електротехнике, информатике или рачунарства и положен државни стручни испит |
|  | **Како подносите пријаву на конкурс** | Пријава се подноси **само преко обрасца** који можете пронаћи и на нашем сајту www. becej.rs и одштампати.Обавезна поља која су означена \* у обрасцу **обавезно попуните**, јер ако их не попуните нећете моћи да учествујете на овом конкурсу.Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву. |
|  | **Које доказе достављате уз пријаву на конкурс** | Важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс. |
|  | **Када достављате остале доказе који се траже на овом конкурсу** | Све доказе које Вам будемо тражили током конкурса, морате да доставитеу року од **5 радних дана** од дана када добијете обавештење.Ако их не доставите у том року, нећете више моћи да учествује на конкурсу. |
|  | **Адреса на коју се подноси пријава** | Поштом: Општина Бечеј - Општинска управа Бечеј, Трг Ослобођења 2, 21220 Бечеј, са назнаком „За јавни конкурс бр. IV 06 112-157/2024 – не отварати” или Лично: у писарници услужног центра, канцеларија бр. 7, шалтер број 2. Општинске управе Бечеј са назнаком „За јавни конкурс бр. IV 06 112-157/2024 – не отварати” |
|  | **Шта је шифра пријаве** | Шифра пријаве је скуп бројева и слова који ћемо доделити Вашој пријави.О шифри ћете бити обавештени у року од три дана од дана када предате пријаву.Забележите, односно сачувајте вашу шифру јер ћете је уписивати на све тестове које будете радили у изборном поступку. |
|  | **Очекивани датум отпочињања изборног поступка** | децембар 2024.године |
|  | **Шта је провера општих функционалних компетенција (ОФК)** | На овом конкурсу ћемо **путем тестова** проверавати да ли познајете „организацију и рад органа аутономне покрајине, односно локалне самоуправе у Републици Србији”, који ниво „дигиталне писмености” имате и каква вам је „пословна комуникација”.Све ове тестове ћете радити на рачунару.Ови тестови ће показати ниво Ваших општих функционалних компетенција. |
|  | **Како да се припремите за проверу ОФК** | На сајту https://[mduls.gov.rs/obavestenja/obavestenje-o-primeni-novih-propisa-u-vezi-popunjavanja-radnih-mesta-u-autonomnim-pokrajinama-i-jedinicama-lokalne-samouprave/?script=lat](http://mduls.gov.rs/obavestenja/obavestenje-o-primeni-novih-propisa-u-vezi-popunjavanja-radnih-mesta-u-autonomnim-pokrajinama-i-jedinicama-lokalne-samouprave/?script=lat)можете наћи примере питања са одговорима за проверу опште функционалне компетенције и припремити се за почетак изборног поступка. Ово су само примери и нису идентични као они који ће бити дати на тестирању. |
|  | **Колики је максимум бодова који можете остварити на провери ОФК** | На сваком појединачном тесту можете остварити максимално 3 бода, а укупно на сва три теста за ОФК максимално 9 бодова. |
|  | **Шта је провера посебних функционалних компетенција (ПФК)** | На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције.Провера ће се вршити путем писане симулације на тему коју одреди Конкурсна комисија.Провераваћемо да ли познајете области рада: Послови руковођења, Информатички послови и Прописи из делокруга радног места  |
|  | **Како да се припремите за проверу ПФК** | Прописи које се очекује да примените при изради писаног рада су Закон о запосленима у АП и ЈСЛ и Закон о информационој безбедности. Током саме провере биће вам дозвољено да користити текстове наведених прописа, с обзиром на то да нас интересује да ли знате да их примењујете, а не да ли сте их научили напамет.На сајту Службе за управљање кадровима [*https://www.suk.gov.rs/extfile/sr/1643/Provera%20pfk.pdf*](https://www.suk.gov.rs/extfile/sr/1643/Provera%20pfk.pdf)пронаћи ћете примере задатака за проверу ПФК у државним органима. Сличну поставку задатака за проверу компетенција можете очекивати и у овом изборном поступку. |
|  | **Колики је максимум бодова који можете остварити на провери ПФК** | Максимални број бодова који можете остварити у овој фази изборног поступка износи 18. |
|  | **Шта се проверава на завршном разговору** | Када проверимо Ваше ПФК, ако будете успешни и освојите минималан број бодова који Комисија одреди (о томе ће вас Комисија унапред обавестити), позваћемо вас на завршни разговор са Комисијом.На завршном разговору ћемо проверавати ваше понашајне компетенције и мотивацију за рад на послуза који сте се пријавили. |
|  | **Шта су понашајне компетенције** | У савременом пословном окружењу није битно само које послове радите већ и како их обављате. Одговор на то питање дају понашајне компетенције.Оне представљају скуп ваших карактеристика – способности, особина, ставова, вештина, које утичу на то како ћете се понашати у радној ситуацији и колико ћете успешно обављате послове.На овом конкурсу процењиваћемо на који начин користите информације и како управљате информацијама док радите, како управљање задацима и да ли сте усмерени на остваривање резултата, да ли сте у раду оријентисани ка учењу и променама, на који начин изграђујете и одржавате професионалне односе, да ли сте савесни, посвећени свом послу и имате интегритет. Све ово су понашајне компетенције. |
|  | **Како се проверавају понашајне компетенције** | Понашајне компетенције провераваће се путем интервјуа са дипломираним психологом.Приликом интервјуа биће вам постављана питања у вези са вашим претходним професионалним искуством. Од вас ће се тражити да јасно опишите како сте се понашали у конкретним радним ситуацијама на радним местима на којима сте радили.Лице које води интервју ће вам постављати различита питања, а у одговорима ће очекивати да опишете ситуацију о којој сте питани, Ваше поступке, шта сте урадили,о чему сте тада размишљали, како сте се осећали, каква је била реакција Ваших сарадника или претпостављених, какве су биле последице по Вас и организацију и др. |
|  | **Како да се припремите** | Припрема за проверу понашајних компетенција не подразумева учење одређених прописа или неких других садржаја.Потребно је да се пре доласка на проверу присетите ситуација из свог радног искуства када сте били у прилици да примените неке од тих компетенција (односно понашања) како бисте успешно обавили неки задатак, завршили посао или постигли циљ.Размислите шта сте тада тачно радили, како сте поступили, како сте се осећали, какав је био исход таквог поступка у односу на вас и у односу на сараднике и организацију.Потребно је да на интервју дођете одморни, концентрисани и припремљени да током сат времена разговора прикажете себе, односно своје компетенције, најбоље што можете. |
|  | **Како да се припремите за процену мотивације**  | Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили.Такође, цениће и ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл.За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…).Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите. |
|  | **Колики је максимум бодова који можете добити на завршном разговору** | Максимум бодова на завршномразговору који можете добити је 18. |
|  | **Када можете да очекујете резултате изборног поступка** | До краја децембра 2024.године |
|  | **Како ћете бити обавештавани у вези са конкурсним поступком** | Сва потребна обавештења и позиве за учешће у изборном поступку добијаћете на контакте које сте навели у обрасцу пријаве.Проверавајте редовно своју електронску пошту, као и сајт органа који је огласио конкурс како бисте имали увид у ток поступка. |
|  | **Шта да радите ако желите да уложите жалбу** | Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:* решење којим је одбачена ваша пријава;
* решење о пријему у радни однос изабраног кандидата (ако сте били кандидат у изборном поступку);
* решење о неуспеху јавног конкурса (ако сте били кандидат у изборном поступку).

На сваком решењу ће писати коме и у ком року можете да се жалите. |
|  | **Коме се можете обратити за подршку у овом конкурсном поступку** | Ако нисте сигурни или имате неке недоумице или нејасноће у вези са овим конкурсом, можете се обратити Биљани Гагић, на тел. 069/31-55-415 или путем мејла:**jelena.brankov.cerevicki@beceј.rs**, радним данима од 08.00 до 13.00 часова. |